PREGÀRIA DELS FIDELS

30 DE AGOST DE 2026 | D. 22 DE DURANT L’ANY / A
Pregària universal: Guiats per l’Esperit Sant, presentem al Pare la nostra pregària tot dient: ESCOLTEU-NOS, PARE.
1. Per l’Església, per tots els qui, arreu del món, volem seguir el camí de Jesús. I per les nostres parròquies i les activitats pastorals que reprendrem amb el nou curs. PREGUEM.
2. Pels mestres i els professors i pels responsables del sistema educatiu, que es disposen a començar un nou curs escolar. PREGUEM.
3. Pels qui passen necessitats econòmiques, pels que estan sense feina, pels qui experimenten dificultats per tirar endavant la seva vida. PREGUEM.
4. Per les persones que estan malaltes i per totes les que en tenen cura, a casa, als hospitals i a les residències. PREGUEM.
5. Pels països on la cobdícia, el petroli i el gas estan portant a la guerra; per les zones on el canvi climàtic ha causat sequeres i conflictes per l’aigua i els recursos. Preguem
6. Pels qui no han pogut fruir d’uns dies de vacances per manca de salut o de diners. PREGUEM.
7. Per nosaltres, custodis de totes les coses creades. PREGUEM.
Escolteu, Pare, la nostra pregària i beneïu-nos amb el vostre amor. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

